
מדינת ישראל
משרד החינוך 
המשנה למנהלת הכללית
אגף רכש מכרזים והתקשרויות
ירושלים, ‏2 בפברואר 2015
יג' בשבט, תשע"ה

מכרז מס' 43/12.2014 : הפעלת תוכנית הכנה לבחינות בגרות ללומדים במגזר החרדי

הבהרה מספר 1
1. כללי

1. המועד האחרון להגשת הצעות למכרז שבנדון נדחה ל- 16.2.2015 שעה 11:00.
2. במכרז זה אין דרישה מהמציעים המגישים הצעה לשלם דמי השתתפות. 

3. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.

4. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
5. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

6. בנספח מספר 2 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח.

עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
7. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר במחיר באחד או יותר מהסעיפים, יפסול את ההצעה מאחר ולא ניתן להשוותה להצעות אחרות. 

8. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר האינטרנט שכתובתו:
 
     WWW.EDUCATION.GOV.IL/MICHRAZIM/
ומאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.

2. פרק 4 – תיאור הפרוייקט והיקפו
1. כללי
הקבלן רשאי להפעיל כל תכנית עזר שתביא להצלחת התלמיד בבחינות הבגרות ובלבד שיעמוד בכל דרישות המכרז.
2. סעיף 4.4, עמוד 8
(1) תחילת הפעלת הפרויקט (תחילת הלימודים) מתוכנן לתאריך י"ד באייר תשע"ה, 3.5.2015 לקראת היבחנות במועד חורף תשע"ו.
תאריך זה אינו סופי, תיתכן דחייה נוספת וזאת בהתאם לנסיבות ולמועד הבחירה של הקבלן הזוכה. 

(2) כל תלמיד רשאי ללמוד 4 תקופות כברירת מחדל. במקרים חריגים, כאמור במסמך המכרז, יוכל המשרד לאשר תקופת לימודים חמישית, וזאת בתיאום עם המשרד ואישורו הכתוב מראש.
(3) במקרה שקיימים לומדים אשר בידם בגרות חלקית, מספר תקופות הלימוד עבורם ייקבע על ידי המשרד.
בכל מקרה התשלום יבוצע בהתאם לעלות יחידת לימוד כאמור במכרז.
(4) החל משנת תשע"ו תהיינה שתי תקופות לימוד. הראשונה, בין 1.9 ועד 28.2 (לקראת מועד חורף – יש לשים לב כי חלק מן הבחינות מתקיימות לפני תום תקופת לימודים זו), השנייה, בין 1.3 ועד 31.7 (לקראת מועד קיץ - יש לשים לב כי חלק מן הבחינות מתקיימות לפני תום תקופת לימודים זו).
(5) התלמיד נדרש להיבחן בכל המקצועות. התלמיד יוכל להיבחן ביותר ממועד אחד עבור מקצוע שנכשל בו במועד הקודם. בכל מקרה, מטרת המכרז היא שתלמיד   יהיה זכאי לתעודת בגרות בתום תקופת הלימודים.
3. סעיף 4.5, עמוד 8
(1) לא קיימת כמות מינימלית של לומדים מעל גיל 18. 
(2) על הקבלן לבצע את התוכנית בהתאם להיקף ימי הלימוד ושעות הלימוד בתכנית כמפורט בסעיף זה במכרז. 
4. סעיף 4.7, עמוד 9
המציע יהיה אחראי על פתיחת התיקים לנבחנים האקסטרניים כולל הרשמה לבחינות הבגרות  וזאת על חשבון המציע.
5. סעיף 4.8, עמוד 9
(1) לא קיימת כמות מינימלית של לומדים בקבוצת לימוד. המשרד אינו מתחייב על כמות לומדים מינימלית.
(2) המציע יגיש את תוכנית האיתור לכל המאוחר  21 ימי עבודה לפני פתיחת מחזור הלימודים הרלוונטי.
(3) המציע יאתר תלמידים  אך ורק באזור בו נקבע כזוכה. 
(4) פירוט הערים בכל אזור הינו כמוגדר באתר המשרד. 
(5) מספר הלומדים המקסימלי אשר יתאפשר בכל שנה הינו 500 תלמידים. 
מחזור נוסף יפתח עם תחילת שנה"ל תשע"ז.

6. סעיף 4.9, עמוד 9
(1) גודל קבוצת הלומדים יותאם לרמת הלומדים במקצועות השונים ועל פי הצורך. 
(2) לא קיימת מגבלה מספרית למספר תלמידים בקבוצה. 
7. סעיף 4.10, עמוד 10
(1) אין הכרח להשתמש בבחינה של המרכז הארצי לבחינות ולהערכה. ניתן להשתמש בבחינת מיון אחרת ובלבד שהוכנה על פי כללי תקפות מקובלים. 
בכל מקרה הבחינה תוגש לאישור מראש של המשרד.
(2) ניתן לקיים את הבחינה באתר ייעודי שיותאם לכך על ידי הקבלן במועד שיקבע על ידי הקבלן בתיאום עם המשרד.
8. סעיף 4.11, עמוד 10
סעיף זה נשאר ללא שינוי.
9. סעיף 4.14 עמוד 11
(1) האתר יהיה מותאם לכל סוגי האוכלוסיות ומונגש לבעלי מוגבלויות המשתתפים בתוכנית, כנדרש בחוק.
(2) "כתות מוגנות" הכוונה הינה כי הלימודים יתקיימו במתחם נפרד ממתחמי למידה אחרים  הקיימים באתר הכוללים אוכלוסיות אחרות.
(3) באתר הלימוד תהיה כיתה מרוהטת שתשמש כספריה ותכיל ספרים במקצועות הלימוד הדרושים להכנה להיבחנות בבחינות הבגרות ומכונת צילום  לשימוש הלומדים. 
שעות הפעילות של הספרייה יהיו החל משעה אחת לפני מועד תחילת הלימודים ועד לשעה אחת מתום הלימודים.
10. סעיף 4.15, עמוד 12
ככל שהמשרד יחליט על ביצוע גבייה מהתלמידים, הגבייה תתבצע על ידי הקבלן בהתאם להנחיות המשרד בעניין. 

3. פרק 5 – כח האדם של הקבלן והאמצעים הנדרשים לביצוע המכרז
1. סעיף 5.13.1, עמוד 15
(1) הדרישות ממנהל התוכנית האיזורי הינם כמפורט בסעיף זה במכרז.
(2) הציונים למנהל התוכנית האיזורי המוצע ינתנו כמפורט במחוון המצורף למכרז.
(3) בין יתר תפקידיו של מנהל התוכנית, לקיים  שיחות אישיות עם הלומדים. מטרת השיחה לקבל דיווח מהתלמיד על תחושותיו בנוגע להתקדמותו בלימודים, לסייע לו בהיבטים שונים של הלמידה, הכנה לבחינות והשגת יעדיו. שיקוף מצבו הלימודי כפי שהוא נראה בעיני צוות ההוראה וכיוצ"ב. משך השיחה מוערך בכחצי שעה, אולם ככל שבמקרה מסוים יידרש זמן ארוך יותר – על הקבלן לבצע בהתאם לצרכיו של כל לומד.
2. סעיף 5.13.2, עמוד 16
הדרישות מהמורים בתוכנית הינן כמפורט בסעיף זה.
3.  סעיף 5.13.3, עמוד 16
על הקבלן לקחת בחשבון כי הלומדים הינם בעלי אורח חיים חרדי ועל כן עליהם להנחות את בעלי התפקידים בעניין זה ולדרוש התאמת התנהגותם והופעתם לעניין.

4. פרק 6 – חפיפה
הקבלן נדרש להפעיל יישום ממוחשב לניהול ומעקב אחר הפעילות במסגרת מכרז זה. ככל שהיישום יפותח או יותאם לצרכי מכרז זה, על הקבלן להעבירו לרבות הנתונים לידיי המשרד. בכל מקרה הנתונים הינם בבעלות המשרד ויהיה על הקבלן להעבירם באופן מלא למשרד.
5. פרק 7 – זכויות יוצרים
ככל שהקבלן יפעיל מערכות שפותחו על ידו, הקבלן נדרש להודיע על כך בכתב ומראש למשרד.
6. פרק 9 – הדרישות לאבטחת מידע
הדרישות בפרק זה נשארות ללא שינוי.
7. פרק 12 – תנאי תשלום
1. ההתחשבנות עם הקבלן עבור כל יח"ל בנפרד וכמפורט בסעיף זה במכרז.
2. הבונוס מחושב כמפורט בסעיף זה במכרז.
8. פרק 13 – מבנה ותכולת ההצעה
הבסיס להשוואת הצעות המחיר בין המציעים השונים יכלול מע"מ.
9. פרק 14 – הקריטריונים לבחירת הקבלן
1.  בנושא חוות הדעת, המשרד יפעל כמפורט בסעיף זה במכרז, כאשר חוות הדעת שתינתן תתבסס על ניסיונו/הכרות של המשרד עם המציע, ככל שיש ניסיון/הכרות כאמור.
2. הציון בסעיף המחיר, יחושב כדלקמן: המחיר הנמוך ביותר מבין המציעים ביחס למחיר של המציע.

10. פרק 16 – תקופת התקשרות
קיצור תקופת ההתקשרות הינה זכות של המשרד והיא תבוצע על פי שיקול דעתו הבלעדי.
11. פרק 17 – המשרד רשאי
אם וככל שהמחיר המוצע על יד המציע יראה למשרד נמוך הוא לא יחשב כבלתי סביר.

ככל שהמשרד פנה למציע לקבלת הסבר והמשרד השתכנע כי  המחיר הנמוך נובע מהשתתפותו של המציע בחלק מהעלויות האפקטיביות.
12. פרק 18 – יחסי הצדדים
הקבלן מתחייב לספק את השרות כנאמר בסעיף זה. למעט עיכובים וחריגות שיהיו כתוצאה מכח עליון.
13. פרק 21 – הפרות יסודיות
הדרישות שפרק זה נשארות ללא שינוי.
14. נספח מספר 5 – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 2 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
4. סעיף 9 – נתוני מנהל תכנית איזורי המיועד – יש לפרט את ניסיונו של מנהל תכנית איזורי המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 9 לבין קורות החיים.
5. סעיף 10 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.

דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

